[{"text_idx": "#000001", "text": "Er mwyn helpu i fwydo\u2019r cyffro cyn ge\u0302m Brawf agoriadol y Cyfres Castle Lager y Llewod 2021, mae Sky Sports a NOW wedi comisiynu teyrnged artistig i gefnogwyr yn o\u0302l adref ar Ynysoedd Prydain."}, {"text_idx": "#000002", "text": "Gan feddiannu Castell Caerdydd, mae\u2019r gosodiad celf wedi ei ysbrydoli gan y daith Rygbi hanesyddol sy\u2019n swyno cefnogwyr gwledydd Prydain ac Iwerddon bob pedair blynedd. Bydd cefnogwyr ac aelodau\u2019r cyhoedd ym mhrifddinas Cymru yn gallu sawru\u2019r awyrgylch a rhannu eu hangerdd yn absenoldeb cefnogwyr teithiol mewn stadia."}, {"text_idx": "#000005", "text": "Mae\u2019r gwaith celf, \u201cThe Lion\u201d, yn 7m x 7m o ran maint, ac mae\u2019n cynnwys 300 o bibellau yn crogi o ffra\u0302m ac wedi\u2019i lapio a\u0302 180 metr o brintiau finyl lliw, gyda phob lliw yn cynrychioli\u2019r pedair gwlad sy\u2019n cyfuno i greu carfan y Llewod."}, {"text_idx": "#000006", "text": "Mae Sky Sports a NOW yn cydweithio a\u0302\u2019r Artist Canfyddiadol Michael Murphy i greu\u2019r gwaith celf, a ddisgrifir fel \u201crhith o ddelweddau a osodwyd yn o\u0302l i ofod tri dimensiwn\u201d i gynrychioli\u2019r \u201cMo\u0302r Coch\u201d sef angerdd cefnogwyr enwog y Llewod, nad ydynt yn gallu dilyn a chefnogi\u2019r garfan yn Ne Affrica ar gyfer taith 2021."}, {"text_idx": "#000007", "text": "Bydd cefnogwyr y Llewod yn gallu ymweld a\u0302 Chastell Caerdydd i weld \u201cY Llew\u201d yn ei le o 14 Gorffennaf, lle bydd yn ei le a\u0302 chefndir trawiadol muriau\u2019r castell yn gefnlen iddo drwy\u2019r penwythnos, wrth i\u2019r Llewod fynd i\u2019r afael a\u0302 De Affrica yng nge\u0302m brawf agoriadol y daith."}, {"text_idx": "#000009", "text": "Ychwanegodd yr artist Michael Murphy: \u201cRwy\u2019n wirioneddol gyffrous i ddadorchuddio\u2019r gwaith celf yma \u2013 sydd a\u0302\u2019r enw syml \u201cY Llew\u201d i ddathlu Taith y Llewod i Dde Affrica gyda\u2019r hyn rwy\u2019n ei alw\u2019n \u201cgerflun rhith aml-gyfeiriadol\u201d \u2013 delwedd hanner to\u0302n wedi\u2019i rendro mewn gofod tri dimensiwn. Wrth i wylwyr nesa\u0301u at y cerflun, bydd rhith o chwaraewr rygbi yn dechrau dod i\u2019r golwg, a fydd, wrth iddynt gerdded naw deg gradd o amgylch y gwaith celf, yn trawsnewid yn rith o ben Llew yn rhuo.\u201d"}, {"text_idx": "#000011", "text": "Bydd cefnogwyr y Llewod yn gallu gwylio tair ge\u0302m Brawf y daith ar sianel dros dro arbennig Sky Sports The Lions, yn ogystal a\u0302 llu o gynnwys ychwanegol am y Llewod gan gynnwys rhaglenni dogfen, gemau o\u2019r archif a chynnwys y tu o\u0302l i\u2019r llenni."}, {"text_idx": "#000015", "text": "Cofrestrwch ar ein rhestr bostio Castell Caerdydd i dderbyn y newyddion diweddaraf a beth sydd ymlaen."}]